EkBass/fiwiki-20250220-pages-articles huggingface dataset:
Painonnosto kesäolympialaisissa 1952 – miesten 56 kg

Helsingin olympiakisojen painonnoston sarjaan 56 kg osallistui 19 urheilijaa edustaen 18 kansallisuutta. Kilpailu käytiin 25. heinäkuuta. Sarjan voittaja Udodov teki uudet olympiaennätykset tempauksessa, työnnössä ja yhteistuloksessa. ==Ennätykset ennen kilpailua== E Nimi Maa Laji Tulos Vuosi ME Joseph Di Pietro Punnerrus 106,5 1948 ME Ivan Udodov Tempaus 98,0 1952 ME Mahmoud Namdjou Iran Työntö 128,0 1949 ME Mahmoud Namdjou Iran Yhteistulos 315,0 1949 OE Joseph Di Pietro Punnerrus 105,0 1948 OE Julian Creus Tempaus 95,0 1948 OE Mahmoud Namdjou Iran Työntö 122,5 1948 OE Joseph Di Pietro Yhteistulos 307,5 1948 ==Lopputulokset== Sija Nimi Maa Paino Punnerrus Punnerrus Punnerrus Tempaus Tempaus Tempaus Työntö Työntö Työntö Tulos 1 Ivan Udodov 55,85 85,0 ~~90,0~~ 90,0 92,5 ~~97,5~~ 97,5 122,5 127,5 ~~130,0~~ 315,0 2 Mahmoud Namdjou Iran 56,00 85,0 90,0 ~~95,0~~ 90,0 95,0 ~~97,5~~ ~~122,5~~ 122,5 ~~132,5~~ 307,5 3 Ali Mirzai Iran 56,00 87,5 92,5 95,0 87,5 ~~92,5~~ 92,5 112,5 ~~117,5~~ ~~117,5~~ 300,0 4 Kim Hae-Nam 55,75 ~~80,0~~ ~~80,0~~ 80,0 90,0 ~~95,0~~ 95,0 120,0 ~~125,0~~ ~~125,0~~ 295,0 5 Kamal Mahgoub Egypti 55,20 75,0 ~~80,0~~ ~~80,0~~ 90,0 95,0 ~~97,5~~ 115,0 ~~122,5~~ 122,5 292,5 6 Pedro Landero 55,70 90,0 ~~95,0~~ ~~95,0~~ 87,5 ~~92,5~~ ~~92,5~~ 115,0 ~~120,0~~ ~~120,0~~ 292,5 7 Maurice Megennis 56,00 77,5 82,5 ~~85,0~~ 77,5 85,0 ~~87,5~~ 105,0 110,0 112,5 280,0 8 Lon Noor 54,55 77,5 ~~82,5~~ ~~82,5~~ 80,0 ~~85,0~~ 85,0 107,5 112,5 ~~115,0~~ 275,0 9 Rosaire Smith 55,80 75,0 ~~80,0~~ ~~80,0~~ 80,0 ~~85,0~~ 85,0 107,5 112,5 115,0 275,0 10 Karel Saitl 55,75 75,0 80,0 ~~82,5~~ 80,0 ~~85,0~~ ~~85,0~~ 105,0 110,0 112,5 272,5 11 Nils Jacobsson 55,75 75,0 80,0 ~~82,5~~ 80,0 87,5 ~~90,0~~ 105,0 ~~110,0~~ ~~110,0~~ 272,5 12 Marcel Thévenet 55,80 ~~85,0~~ 85,0 ~~90,0~~ 72,5 77,5 ~~82,5~~ 100,0 105,0 107,5 270,0 13 Aarne Vehkonen 55,45 67,5 72,5 - 85,0 ~~90,0~~ ~~90,0~~ 105,0 110,0 ~~112,5~~ 267,5 14 Josef Schuster 55,55 85,0 90,0 ~~92,5~~ 70,0 75,0 ~~77,5~~ ~~95,0~~ 95,0 102,5 267,5 15 Nicolas Vivas Rosaly 55,70 75,0 ~~82,5~~ ~~82,5~~ 75,0 80,0 87,5 102,5 ~~110,0~~ ~~110,0~~ 265,0 16 Roland Magnenat 55,60 65,0 70,0 ~~72,5~~ ~~72,5~~ 72,5 77,5 95,0 100,0 102,5 250,0 17 Augustyn Dziedzic 55,70 ~~70,0~~ ~~70,0~~ 70,0 75,0 80,0 ~~82,5~~ 95,0 ~~100,0~~ ~~100,0~~ 245,0 \- Alexandru Cosma 55,95 ~~70,0~~ ~~70,0~~ ~~70,0~~ 70,0 ~~77,5~~ \- ~~100,0~~ ~~105,0~~ \- 70,0 \- Isamu Shiraishi 56,00 - - ~~80,0~~ DNS - - - - - DNF ==Lähteet== * Tulokset puolaksi Luokka:Painonnosto kesäolympialaisissa 1952
Sayabec

Sayabec on vajaan 2 000 asukkaan kaupunki Québecin provinssin itäosissa Kanadassa. ==Lähteet== ==Aiheesta muualla== Luokka:Québecin kaupungit
Pop up -ravintola

Pop up -ravintola tarkoittaa väliaikaisravintolaa siinä mielessä kuin niitä on syntynyt 2000-luvulla. Niihin liittyy usein olennaisena osana taide. Tiloina käytetään usein entisiä teollisuushalleja ja liiketiloja, mutta myös yksityiskoteja.Samuli Laita, Huippupöperöt piipahtavat Sörnäisissä, Helsingin Sanomat, 23.1.2011 A 13 Julkisuutta saaneita pop up -ravintoloita ovat esimerkiksi Lontoossa suomalaisen design-festivaalin aikana 2010 Hel Yes! -ravintola, joka avasi tammikuussa 2011 kahdeksi viikoksi ravintolan myös Helsingissä. Vuoden 2010 aikana useita väliaikaisravintoloita erilaisten tapahtumien yhteydessä ja myös itsenäisinä tapahtumina. ==Ravintolapäivä== Suomessa pop up -ravintoloita on perustettu erityisen paljon Ravintolapäivän yhteydessä, joka järjestettiin Suomessa ensimmäisen toukokuussa 2011. Pop up -ravintolan pitämistä on luennehdittu kansalaistottelemattomuudeksi, sillä siinä irtosanoudutaan ravintolan perustamiseen liittyvästä lainsäädännöstä.https://yle.fi/aihe/artikkeli/2012/07/25/ravintolapaiva- elavoittaa-suomalaista-ruokakulttuuria Eviran mukaan tilapäisen ravintolan saa perustaa ilmoituksella kunnan valvontaviranomaiselle.https://yle.fi/a/3-5363638 Lisäksi tulevat ALV- velvollisuus ja anniskeluvat. ==Lähteet== ==Aiheesta muualla== *Pop up -ravintolat nousivat kaupunkien kaduille, Yle.fi *Amatööriravintoloitsijat hellivät herkuttelijoita sunnuntaina, Yle.fi 21.8.2011 *Ylen Elävä arkisto: Ravintolapäivä elävöittää suomalaista ruokakulttuuria Luokka:Ravintolat
Keltakuume (albumi)

Keltakuume eli englanninkieliseltä nimeltään Yellow Fever on turkulaisen Yellow-yhtyeen ainoaksi jäänyt studioalbumi vuodelta 1975. Sen julkaisi levy- yhtiö Finnlevy LP-levynä SFLP 9561 ja musiikkikasettina FDE 210. Albumin on äänittänyt Antti Joki Finnlevy-Studioilla ja nimellisenä tuottajana on ollut Vexi Salmi. Studioaikaa tarvittiin vain neljä päivää. Kannen on suunnitellut Toivo Niiranen. Kansikuvassa näkyvässä ristissä on yhtyeen jäsenten nimet: Melvin, Hanski, Helge, Romi. CD-muodossa levyn on julkaissut uudelleen vuonna 2010 Rocket Records luettelotunnuksella ROK-062. CD-levyn valmistaja on Optimal Media Production. Cd-layoutin on suunnitellut ja esittelytekstin laatinut Juha Rantala. Masteroinnin on alkuperäisestä masternauhasta tehnyt Risto Ylihärsilä. Äänite on tuotettu yhteistyössä Warner Music Finlandin kanssa. == Kappaleet == Sivu 1: # Palaa – 3:24 c) # A Man Without a Woman – 2:43 a) # Don't Stop the Music – 3:09 a) # Yhdentoista aikaan – 3:08 b) # Hold On – 2:00 a) # Longest Day – 2:52 a) Sivu 2: # Arkeologi santaa kaivaa – 3:37 b) # A Game for Two – 2:33 a) # Joo Jussi – 2:19 c) # Rokki-Riitta – 2:33 c) # Mistreating Woman – 2:34 a) # Monkey McMan – 0:43 a) ::a) Säv., san. ja sov. Melvin McRae ::b) Säv., san. ja sov. Hannu Takala ::c) Säv. ja sov. Melvin McRae, san. Hannu Takala Kappaleen "Longest Day" osalta on kiitetty Mick McRaeta ja kappaleen "Arkeologi santaa kaivaa" osalta Timo Vähä-Mäkilää. Kappaleiden kustantaja on Fazer. == Single == * Joo Jussi / Arkeologi santaa kaivaa (Decca SD 5817) == Yellow == * Hannu Takala – kaikki lauluosuudet (paitsi kappaleella "Monkey McMan"), piano, lyömäsoittimet * Melvin McRae – soolo-, rytmi-, slide- ja akustinen kitara, moog, laulu * Helge Koskela – bassokitara * Raimo Österman – rummut, (pullonavaaja) == Lähteet == * Yellow'n CD Keltakuume (Rocket Records ROK-062, 2010) Luokka:Vuoden 1975 albumit Luokka:Vuoden 1975 esikoisalbumit Luokka:Suomalaiset popalbumit Luokka:Vexi Salmen tuottamat albumit
Only Five

Only Five oli Turussa keväällä 1967 perustettu yhtye. Yhtyeen jäsenet olivat aluksi laulaja Kalevi Karling, soolokitaristi-laulaja Jouko Linko, rytmikitaristi-laulaja Helge Koskela, basisti Timo Kurki ja rumpali Börje Hellman. Lisäksi toiseksi laulusolistiksi tuli muutamaksi kuukaudeksi Timo Nummi. Tänä aikana yhtyeen nimikin oli Only Five + One. Lisäksi syksyllä 1967 Hellman jäi lyhyelle tauolle ja rumpalina oli tuolloin Taisto Keinänen. Keväällä 1968 samainen muutos jäi pysyväksi. Jo perustamisvuonnaan Only Five arvostettiin parhaaksi levyttämättömäksi yhtyeeksi ja se sijoittui toiseksi Ponnahdus Pinnalle -kilpailussa ja oli samaisessa kisassa yleisön suosikki. Kalevi Karling erosi yhtyeestä vuoden 1967 lopulla ja siirtyi aika pian laulamaan tangoja. Helmikuussa 1968, kun Timo Nummi lopetti, hänen tilalleen tuli pariksi kuukaudeksi Kristian Laurell. Sen jälkeen yhtyeen rumpaliksi vakiintui Taisto Keinänen ja lisäksi otettiin uusi vakituinen jäsen, kosketinsoittaja-laulaja Markku Silander. Seuraava muutos Only Fivessä tapahtui kesällä 1969, kun laulusolistiksi saatiin entinen Madmen-solisti Olli Lundstedt. Samalla yhtye päätti muuttaa nimensä Yellowiksi. == Lähteet == * Yellow'n CD-albumi Keltakuume (Rocket Records ROK-062, 2010), Juha Rantalan tekemä esittelyteksti. Luokka:Suomalaiset rockyhtyeet
Lasse Velmala

Lasse Johannes Velmala (18. kesäkuuta 1944 Turku – 27. toukokuuta 1986)Turun ja Kaarinan seurakuntayhtymä, Velmala Lasse Johannes, Turun hautausmaa, Turku, osasto U.11.5, viitattu 28.5.2022 oli suomalainen muusikko, joka oli yksi Turussa 1960-luvulla toimineen underground-liikkeen vaikuttajista ja underground-henkisen Turun Rappioryhmän perustajajäsen. Hän herätti huomiota muun muassa Hymy-lehden tekemän jutun myötä, jossa Velmala pyöräili Turun halki alastomana. Velmala julkaisi syksyllä 1971 esikoissinglensä Murtuneen sydämen hotelli, jolla hänen taustayhtyeenään oli turkulainen Yellow. Viitattu 23.1.2011. Turun yliopistossa biologiaa opiskellut ja myöhemmin opettajana työskennellyt Velmala tunnettiin myös innokkaana lintuharrastajana. Hän kuului Turun Lintutieteellisen Yhdistyksen perustajiin ja toimi sen ensimmäisenä puheenjohtajana. Lisäksi Velmala oli käynnistämässä Jurmon lintuaseman toimintaa. == Lähteet == Luokka:Suomalaiset muusikot Luokka:Vuonna 1944 syntyneet Luokka:Vuonna 1986 kuolleet
Kikutoksiini

Myrkkykeiso|200px|thumb Kikutoksiini on hengenvaarallinen, myrkyllinen polyyni ja alkoholi, jota esiintyy luonnossa muun muassa myrkkykeisossa. Kikutoksiinin CAS-numero on 505-75-9. Ihmisillä ja nautakarjalla kikutoksiinin nauttiminen aiheuttaa pahoinvointia, oksentelua, vatsakipuja, sydämen tykytystä ja syljen erityksen lisääntymistä. Sen jälkeen ihminen alkaa kouristella, ja hänen suustaan tulee verensekaista vaahtoa. Suurina annoksina kikutoksiini aiheuttaa kuoleman. Kikutoksiini on myrkyttänyt useita lapsia ja myös nautakarjaa, kun vesistöissä ja uimarannoilla kelluvia myrkkykeison maajuuria on luultu sellerin juuriksi ja syöty. == Lähteet == == Aiheesta muualla == *PubChem: Cicutoxin *Toxin and Toxin Target Database (T3DB): Cicutoxin *Kyoto Encyclopedia of Genes and Genomes (KEGG): Cicutoxin *Liber Herbarum II: Kikutoksiinia sisältäviä kasveja Luokka:Hermomyrkyt Luokka:Fytotoksiinit Luokka:Kasvimyrkyt Luokka:Kaliumkanavan salpaajat Luokka:Primääriset alkoholit
Sapelisiipikolibrit

Sapelisiipikolibrit (Campylopterus) on kolibrien heimoon kuuluva lintusuku. Sukuun kuuluu yksitoista neotrooppisella alueella elävää lajia. == Sapelisiipikolibrilajit== * Suomukolibri (Campylopterus cuvierii) * Kiilasapelikolibri (Campylopterus curvipennis) * Harmaasapelikolibri (Campylopterus largipennis) * Ruskosapelikolibri (Campylopterus rufus) * Kanelisapelikolibri (Campylopterus hyperythrus) * Violettisapelikolibri (Campylopterus hemileucurus) * Muurahaissapelikolibri (Campylopterus ensipennis) * Sirppisapelikolibri (Campylopterus falcatus) * Kolumbiansapelikolibri (Campylopterus phainopeplus) * Tuhkasapelikolibri (Campylopterus villaviscensio) * Vuorisapelikolibri (Campylopterus duidae) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. *
Mesikolibrit

Mesikolibrit (Florisuga) on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia. == Mesikolibrilajit== * Mesikolibri (Florisuga mellivora) * Munkkikolibri (Florisuga fusca) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. Luokka:Kolibrit
Orvokkikolibrit

Orvokkikolibrit (Colibri) on kolibrien heimoon kuuluva lintusuku. Sukuun kuuluu neljä neotrooppisella alueella elävää lajia. == Orvokkikolibrilajit== * Rusko-orvokkikolibri (Colibri delphinae) * Viherorvokkikolibri (Colibri thalassinus) * Iso-orvokkikolibri (Colibri coruscans) * Valko-orvokkikolibri (Colibri serrirostris) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. Luokka:Kolibrit
Hohtokolibrit

Hohtokolibrit (Anthracothorax) on kolibrien heimoon kuuluva lintusuku. Sukuun kuuluu seitsemän neotrooppisella alueella elävää lajia. == Hohtokolibrilajit== * Mangrovehohtokolibri (Anthracothorax viridigula) * Pensashohtokolibri (Anthracothorax prevostii) * Mustahohtokolibri (Anthracothorax nigricollis) * Panamanhohtokolibri (Anthracothorax veraguensis) * Antillienhohtokolibri (Anthracothorax dominicus) * Viherhohtokolibri (Anthracothorax viridis) * Jamaikanhohtokolibri (Anthracothorax mango) == Lähteet == * *
Teuvo Laine

Teuvo Ilmari Laine (4. marraskuuta 1930 Kalvola – 22. elokuuta 1996 Turku)http://meteli.net/teuvolaine oli suomalainen orkesterinjohtaja, sovittaja ja säveltäjä. Laineen oma instrumentti oli trumpetti. Teuvo Laine pääsi soitto-oppilaaksi puolustusvoimien soittokuntaan, jossa teki töitä lähes koko uransa. Laine jäi eläkkeelle puolustusvoimien ylikapellimestarin virasta vuonna 1990. Sotilasarvoltaan hän oli musiikkieverstiluutnantti. ==Lähteet== ==Aiheesta muualla== * * Luokka:Suomalaiset sotilaskapellimestarit Luokka:Vuonna 1930 syntyneet Luokka:Vuonna 1996 kuolleet
El Prat de Llobregat

El Prat de Llobregat on kunta ja kaupunki Espanjan Kataloniassa. Se sijaitsee Barcelonan naapurissa Llobregatjoen ja Välimeren rannalla. Vuoden 2016 alussa kunnan asukasluku oli 63 457. Kunnassa sijaitsee Barcelonan lentoasema, joka on Espanjan toiseksi suurin. Casa del Comú (el Prat de Llobregat) - 1.jpg|Kaupungintalo Av. Verge de Montserrat - panoramio.jpg|Av. Verge de Montserrat El Prat de Llobregat - Plaça de la Vila 4.jpg|Plaça de la Vila == Lähteet == == Aiheesta muualla == * Ajuntament del Prat de Llobregat Luokka:Barcelonan kunnat
William Mason (pikakirjoittaja)

William Mason oli 1600-luvulla elänyt englantilainen kirjoittamisen opettaja ja pikakirjoittaja, jonka kehittämä pikakirjoitusjärjestelmä oli 1600-luvun merkittävimpiä.Butler, s. 40. Mason julkaisi vuonna 1672 englanninkielisen pikakirjoitusjärjestelmän, joka perustui Jeremiah Richin vuonna 1642 julkaisemaan järjestelmään. Vuosina 1682 ja 1707 Mason julkaisi järjestelmästä uudet versiot, jotka erosivat selvemmin Richin järjestelmästä.Melin, s. 110.Butler, s. 40, 61. Järjestelmän viimeisin versio oli pohjana Thomas Gurneyn järjestelmässä, jonka tämä julkaisi vuonna 1750, ja jota hiukan muutettuna käytettiin Britannian parlamentissa vielä 1800-luvun lopullakin.Cooper, s. 437. == Teoksia == * A Pen pluck'd from an Eagles Wing. Or the most swift, compendious, and speedy method of Short-Writing, 1672 * Arts Advancement, or the most exact, lineal, swift, short, and easy method of Short-hand-Writing, 1682 * La Plume Volante, or the Art of Short-Hand improv'd, 1707 == Lähteet == * *Cooper, Thompson: William Mason. Teoksessa * === Viitteet === Luokka:Pikakirjoittajat Luokka:Englantilaiset henkilöt Luokka:Syntymävuosi puuttuu Luokka:Kuolinvuosi puuttuu
RuLeaks

RuLeaks.net on Venäjälle Wikileaksin mallin mukaan perustettu internetsivusto. Sivuston julkaisija on tuntematon, mutta sillä sanotaan olevan yhteyksiä venäläiseen Piraattipuolueeseen. Alkujaan joulukuussa 2010 avatulla sivustolla julkaistiin Wikileaksin julkaisemia asiakirjoja, mutta viikolla 3/2011 se alkoi julkaista omaa aineistoa. Sivusto on julkaissut kuvan Vladimir Putinin yksityiseksi asumukseksi väitetystä Mustallemerelle rakennetusta palatsista. Sivustoon kohdistui kuvan julkaisun jälkeen useita kaatoyrityksiä. Rakennushankkeessa alkuun mukana ollut yrittäjä on lähettänyt Dmitri Medvedeville avoimen kirjeen, jossa hän kirjoittaa, että hankkeeseen on käytetty valtion varoja ja siihen liittyy korruptiota ja varkauksia. Sivuston muiden artikkeleiden aiheita ovat Venäjän turvallisuuspalvelun FSB:n entisen everstiluutnantin Aleksandr Litvinenkon murha, jolla se väittää olevan kytkentöjä pääministeri Putinin lähipiiriin. ==Lähteet== ==Aiheesta muualla== *RuLeaks *RuLeaks posts photos of alleged 'Putin Palace', Foreign Policy , 20.1.2011 Luokka:Yhteiskunnalliset verkkosivustot Luokka:Wikiyhteisöt
William Mason (täsmennyssivu)

William Mason -nimisiä henkilöitä: *William Mason, 1600-luvulla elänyt englantilainen pikakirjoitusjärjestelmän kehittäjä *William Mason (1724–1797), englantilainen runoilija, toimittaja ja puutarhuri *William Mason (1810–1897), uusiseelantilainen arkkitehti ja poliitikko *William Mason (1829–1908), yhdysvaltalainen säveltäjä
Stuttgartin pörssi

Stuttgartin pörssi on alueellinen pörssi Stuttgartissa. Se on Saksan toiseksi suurinhttp://www.investopedia.com/terms/s/stuttgartstockexchange.asp#axzz1Q0SG5uLs arvopapereiden ja johdannaisten kauppapaikka. Pörssi perustettiin 1860. Se omistavat ruotsalaiset yritykset NGM ja NDX. ==Lähteet== ==Aiheesta muualla== * Stuttgartin pörssin kotisivu Luokka:Arvopaperipörssit Luokka:Saksan talous Luokka:Stuttgart
Dumbarton

Dumbarton () on kaupunki Skotlannissa. Se on Länsi-Dunbartonshiren hallinnollinen keskus ja ollut entisen Dumbartonshiren kreivikunnan keskuspaikka. Se sijaitsee Clydejoen pohjoisrannalla. Vuonna 2011 kaupungissa oli lähes 20 000 asukasta. Dumbarton on perustettu 75 metriä korkean basalttikukkulan päälle. Kukkula toimi luonnollisena puolustautumispaikkana jo kelttien ja skottien hallitessa aluetta, ja paikka oli Strathclyden pääkaupunki 400-luvulta 700-luvulle. Nykyisin paikkakunnan tärkein teollisuudenala on viskin tislaus ja sekoittaminen. == Lähteet == == Aiheesta muualla == Luokka:Länsi-Dunbartonshire Luokka:Asutut paikat Skotlannissa
Düsseldorfin pörssi

Düsseldorfin pörssi on julki-virallinen alueellinen arvopaperipörssi, jonka kotipaikka on Düsseldorf Saksassa. Se on osa Nordrhein-Westfalenin osavaltion finanssikeskusta. ==Aiheesta muualla== * http://www.boerse-duesseldorf.de * http://www.dermittelstandsmarkt.de * http://www.quotrix.de Luokka:Arvopaperipörssit Luokka:Saksan talous Luokka:Düsseldorf
Take It Off

"Take It Off" on Keshan neljäs single hänen debyyttialbumiltaan Animal. Single julkaistiin heinäkuussa 2010. Kappaleesta on tehty kaksi musiikkivideota. Luokka:Keshan kappaleet Luokka:Vuoden 2010 kappaleet
Metsähelmikäs

Metsähelmikäs (Pardalotus striatus) on Australiassa tavattava helmikkäisiin kuuluva varpuslintu. ==Koko ja ulkonäkö== Kooltaan metsähelmikäs on 8-12 cm. Selästään laji on väriltään harmaa ja siivet ovat mustat. Siivissä on valkoinen poikkiraita ja punainen tai Tasmaniassa elävällä alalajilla keltainen laikku. Päälaki on musta ja päässä on valkoiset silmäkulmajuovat. Nokan ja silmien välissä on keltainen täplä. Vatsa on metsähelmikkäällä vaalean ruskea ja vatsassa on myös keltaisia höyheniä. Sukupuolet eivät eroa toisistaan ulkonäkönsä perusteella. ==Levinneisyys ja elinympäristö== Metsähelmikästä tavataan koko Australian alueelta lukuun ottamatta maan kuivimpia keskiosia. Alalajeja tavataan seuraavasti: *P. s. melanocephalus – Australian koillisosat Queenslandista Uuteen Etelä-Walesiin *P. s. melvillensis – Tiwi-saaret Australian pohjoisosassa *P. s. ornatus – Australian kaakkoisosat *P. s. striatus – Pesii Tasmaniassa ja Bassinsalmen saarilla, tavataan pesimättömänä Australian eteläosissa *P. s. substriatus – Länsi-Australia ja Australian keskiosat *P. s. uropygialis – Länsi-Australian pohjoisosasta Queenslandiin Linnun elinympäristöä ovat avoimet eukalyptusmetsät, malleekasvusto, pensaikot, maatalousmaat sekä puistot ja puutarhat. ==Elintavat== Pesimäkaudella metsähelmikkäät liikkuvat yleensä pareittain. Muulloin ne voivat muodostaa satojenkin yksilöiden parvia ja myös sekaparvia muiden hyönteisiä syövien pikkulintujen kanssa. Laji syö hyönteisiä ja hämähäkkieläimiä sekä hyönteisten erittämiä makeita nestepisaroita. Ravintonsa linnut etsivät puiden lehvästöjen joukosta. Metsähelmikkään pesimäkausi kestää heinäkuulta tammikuulle. Pesä sijaitsee lähellä maan pintaa puunkolossa tai tunnelissa. Naaras munii kolmesta viiteen munaa, joita hautovat sekä koiras- että naarasmetsähelmikkäät. Molemmat huolehtivat myös poikasten ruokkimisesta. Laji voi pesiä myös pienissä ryhmissä, jolloin ryhmän linnut auttavat toisiaan. ==Lähteet== Luokka:Helmikkäät
Amazing Race (10. tuotantokausi)

Amazing Racen kymmenes tuotantokausi alkoi Yhdysvalloissa 17. syyskuuta 2006 ja Suomessa keväällä 2009. Kilpailuun osallistui 12 joukkuetta, jossa jokaisessa oli kaksi kilpailijaa. Sarja vieraili myös Suomessa. Kilpailu alkoi Yhdysvalloista ja päättyi Ranskaan, josta lennettiin takaisin Yhdysvaltoihin. Suomessa sarja kävi Helsingissä, Tampereella, Lohjalla, Turussa ja Ylöjärvellä. Ensimmäisessä jaksossa kukaan ei vielä tippunut. ==Kilpailijat== * Bilal & Sa'eed - 1. pudonneet * Vipul & Arti - 2. pudonneet * Kellie & Jamie - 3. pudonneet * Duke & Lauren - 4. pudonneet * Tom & Terry - 5. pudonneet * Peter & Sarah - 6. pudonneet * David & Mary - 7. pudonneet * Erwin & Godwin - 8. pudonneet * Dustin & Kandice - 9. pudonneet * Lyn & Karlyn - 3. sija * Rob & Kimberly - 2. sija * Tyler & James - voittajat 10. joulukuuta ==Amazing Race Suomessa== Tällä tuotantokaudella Amazing Race vieraili myös Suomessa. Kilpailijat tulivat ensin Helsinki-Vantaan lentoasemalle, josta heidän piti menne takseilla Kahvila Kappeliin. Siellä heitä odottivat seuraavat ohjeet: Kappelista heidän piti mennä Helsingin päärautatieasemalle, ja sieltä junalla Tampereelle. Tampereen rautatieasemalta he lähtivät takseilla Soppenharjun kouluun, Ylöjärvelle. Siellä kilpailijat joutuivat valitsemaan jommankumman tehtävän. Tehtävässä "Tämä suo" piti ratkaista esterata suolla, "Tuo suo" -tehtävässä piti opetella suohiihtoa. Ylöjärveltä kilpailijat lähtivät autolla takaisin Tampereen rautatieasemalle. Sieltä he menivät junalla Turkuun. Turun rautatieasemalta he menivät autoilla Lohjan kalkkikaivokseen. Siellä oli ensimmäinen tiesulku. Kalkkikaivoksessa he joutuivat pyöräilemään pimeässä kaivoksessa, etsiä kalkkikivi, ja tuoda se takaisin ylös. Sen jälkeen he saivat uudet ohjeet. Seuraava etappi oli Helsingissä. Kilpailijat joutuivat laskeutumaan alas Helsingin olympiastadionin tornista. Suomessa ei ollut ollenkaan varikkoa, vaan matka jatkui suoraan Ukrainaan. ==Valtiot== Amazing Race kävi seuraavissa maissa. Maat kilpailun kulun mukaisessa järjestyksessä. *Yhdysvallat (aloitus ja lopetus) *Kiina *Mongolia *Vietnam *Intia *Kuwait *Mauritius *Madagaskar *Suomi *Ukraina *Marokko *Espanja *Ranska Luokka:Amazing Race -tuotantokaudet
Logomo

Logomo on tapahtumakeskus Turussa Pohjolan kaupunginosassa, Turun päärautatieaseman tuntumassa. Näyttely- ja tapahtumatilojen lisäksi Logomossa on ravintola sekä toimitiloja yrityksille ja taiteilijoille. Aiemmin Logomo toimi VR:n konepajana. Kulttuurikeskukseksi rakennus avattiin vuonna 2011, jolloin se toimi yhtenä Euroopan kulttuuripääkaupunkivuoden päätapahtumatiloista. Rakennuksesta on toimitilaa noin 9 000 neliömetriä. Rakennuksen vanhin osa on rakennettu vuonna 1876 VR:n konepajaksi, ja sitä on laajennettu myöhemmin yhdeksään otteeseen. == Tapahtumat == Logomossa järjestetään paljon erilaisia tapahtumia kuten konferensseja, konsertteja ja muita kulttuuritapahtumia. Logomo toimi myös Turun kaupunginteatterin väistötilana varsinaisen teatterirakennuksen ollessa remontissa 2014. Logomossa on tehty myös erilaisia tv-tuotantoja, muun muassa The Voice of Finland,http://www.nelonen.fi/ohjelmat/the-voice-of-finland The Voice Kidshttp://www.nelonen.fi/ohjelmat/the-voice-kids ja Uuden Musiikin Kilpailu 2019, 2022 sekä 2023 Logomossa sijaitsi Turun Euroopan kulttuuripääkaupunkivuoden 2011 ajan muun muassa nykyvalokuvataiteen näyttely "Liisa ihmemaassa", Tom of Finland -retrospektiivi, UEFA:n kokoama jalkapalloaiheinen "Only a game" -näyttely, Kiasman tuottamat Eija-Liisa Ahtilan ja Isaac Julienin videoinstallaatiot ja Tiedekeskus Heurekan kanssa yhteistyössä luotu tulta käsittelevä näyttely "Tuli on irti". Logomon kävijämäärä vuonna 2019 oli 377 000. == Logomo Byrå == Logomossa avattiin kesäkuussa 2013 Logomo Byrå -nimiset toimitilat.http://www.ts.fi/uutiset/talous/478829/Logomon+Byra+on+valmis+aloittamaan Byrån 5 000 neliön toimitilat kokoavat saman katon alle lähes 50 yritystä ja runsaat 200 luovan alan ammattilaista. Luovista aloista edustettuina ovat mm. palvelumuotoilu, markkinointi ja mainonta, konsultointi sekä koulutus ja tutkimus. Yritysten toimitilojen lisäksi Logomossa on yli 500 m2 taiteilijoiden työ- ja ateljeetiloja. == Logomo Konttori == Huhtikuussa 2015 Logomoon valmistui Logomo Konttori -nimiset toimitilat. Konttorissa on noin 25 yritystä, joissa työskentelee noin 200 työntekijää. == Lähteet == == Aiheesta muualla == * Logomon viralliset kotisivut * * Nummelin, Juri: ”Turku: Pelastuksena Logomo”, Filmihullu 1/2013. * Repo, Virve: Institutionaalista tilaa tuottamassa - Logomo taiteilijoiden ja luovien alojen tilana. Alue & Ympäristö 2016. https://aluejaymparisto.journal.fi/article/view/60682/22568 Luokka:Turun suojellut rakennukset Luokka:Turku 2011 Luokka:Suomen konserttitalot Luokka:Suomen 1800-luvulla rakennetut rakennukset ja rakennelmat
Ruben Gallego

Rubén Marinelarena Gallego (s. 20. marraskuuta 1979 Chicago, Illinois) on yhdysvaltalainen demokraattipoliitikko, joka on toiminut toisena Arizonan senaattoreista vuodesta 2025 lähtien. Hän edusti Arizonaa Yhdysvaltain edustajainhuoneessa vuosina 2015–2025 ja hän oli Arizonan edustajainhuoneen jäsen vuosina 2011–2014. Hänet valittiin Yhdysvaltain senaattiin marraskuussa 2024, kun hän päihitti republikaanien ehdokkaan Kari Laken. == Lähteet == == Aiheesta muualla == * Gallegon kampanjasivut Luokka:Yhdysvaltalaiset demokraattipoliitikot Luokka:Yhdysvaltain senaatin jäsenet Luokka:Vuonna 1979 syntyneet Luokka:Elävät henkilöt
Mick Karn

thumb|Mick Karn vuonna 1982. Mick Karn, oik. Antony Michaelides (24. heinäkuuta 1958 Nikosia, Kypros – 4. tammikuuta 2011 Lontoo, Britannia),Uutiset, NME, viitattu 23.1.2011 oli englantilainen multi- instrumentalisti ja lauluntekijä, joka oli Japan-yhtyeen basisti 1974–1982. Michaelidesilla todettiin vuonna 2010 pitkälle edennyt syöpä, ja hän kuoli tammikuussa 2011. ==Lähteet== ==Aiheesta muualla== *Mick Karnin muistokirjoitus Helsingin Sanomissa Luokka:Brittiläiset muusikot Luokka:Vuonna 1958 syntyneet Luokka:Vuonna 2011 kuolleet
Topaasikolibrit

Topaasikolibrit (Topaza) on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia. == Topaasikolibrilajit== * Punatopaasikolibri (Topaza pella) * Tulitopaasikolibri (Topaza pyra) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. Luokka:Kolibrit
Solmiokolibrit

Solmiokolibrit (Lophornis) on kolibrien heimoon kuuluva lintusuku. Sukuun kuuluu kymmenen neotrooppisella alueella elävää lajia. == Solmiokolibrilajit== * Liinasolmiokolibri (Lophornis ornatus) * Korvasolmiokolibri (Lophornis gouldii) * Loistosolmiokolibri (Lophornis magnificus) * Guerreronsolmiokolibri (Lophornis brachylophus) * Helmisolmiokolibri (Lophornis delattrei) * Tuliharjakolibri (Lophornis stictolophus) * Juhlasolmiokolibri (Lophornis chalybeus) * Riikinkukkokolibri (Lophornis pavoninus) * Mustahaivenkolibri (Lophornis helenae) * Viherhaivenkolibri (Lophornis adorabilis) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. *
Pat Dapuzzo

Pat Dapuzzo (s. 29. joulukuuta 1958 Hoboken, New Jersey) on entinen NHL:n linjatuomari, joka käytti tuomarinumeroa 60. Hän tuomaroi NHL:ssä kausina 1985–2008. Sarjapelejä hänelle ehti kertyä 1 512 ja pudotuspelejä 63.http://www.nhlofficials.com/alumni.asp?alumni_id=70 Hän jätti kaukalot kauden 2007–2008 jälkeen, kun hän 9. helmikuuta loukkaantui vakavasti saatuaan pelaajan luistimen kasvoihinsa vahingossa. Dapuzzo joutui sairaalahoitoon, jossa hänelle laitettiin useita tikkejä nenän alueelle. Vammat olisi voitu välttää, jos Dapuzzo olisi käyttänyt visiiriä tapahtumahetkellä. ==Lähteet== Luokka:Yhdysvaltalaiset jääkiekkotuomarit Luokka:Vuonna 1958 syntyneet Luokka:Elävät henkilöt
Hapsukolibrit

Hapsukolibrit (Discosura) on kolibrien heimoon kuuluva lintusuku. Sukuun kuuluu viisi neotrooppisella alueella elävää lajia. == Hapsukolibrilajit== * Jouhihapsukolibri (Discosura popelairii) * Mustahapsukolibri (Discosura langsdorffi) * Kuparihapsukolibri (Discosura letitiae) * Viherhapsukolibri (Discosura conversii) * Viiripyrstökolibri (Discosura longicaudus) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. *
Jamaikankolibrit

Jamaikankolibrit (Trochilus) on kolibrien heimoon kuuluva lintusuku. Sukuun kuuluu kaksi Jamaikalla elävää lajia. == Jamaikankolibrilajit== * Jamaikanpyrstökolibri (Trochilus polytmus) * Tarhapyrstökolibri (Trochilus scitulus) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. Luokka:Kolibrit
Smaragdikolibrit

Smaragdikolibrit (Chlorostilbon) on kolibrien heimoon kuuluva lintusuku. Sukuun kuuluu 17 neotrooppisella alueella elävää lajia. == Smaragdikolibrilajit== * Sinileukakolibri (Chlorostilbon notatus) * Meksikonsmaragdikolibri (Chlorostilbon auriceps) * Cozumelinsmaragdikolibri (Chlorostilbon forficatus) * Pääskysmaragdikolibri (Chlorostilbon canivetii) * Panamansmaragdikolibri (Chlorostilbon assimilis) * Mesismaragdikolibri (Chlorostilbon mellisugus) * Vuorismaragdikolibri (Chlorostilbon olivaresi) * Hohtosmaragdikolibri (Chlorostilbon lucidus) * Bahamansmaragdikolibri (Chlorostilbon bracei) * Kuubansmaragdikolibri (Chlorostilbon ricordii) * Hispaniolansmaragdikolibri (Chlorostilbon swainsonii) * Puertoriconsmaragdikolibri (Chlorostilbon maugaeus) * Kuparismaragdikolibri (Chlorostilbon russatus) * Piikkismaragdikolibri (Chlorostilbon stenurus) * Tynkäsmaragdikolibri (Chlorostilbon poortmani) * Karibiansmaragdikolibri (Chlorostilbon elegans) * Pensaikkosmaragdikolibri (Chlorostilbon gibsoni) == Lähteet == * * *
Kuuntele vain muistojasi

Kuuntele vain muistojasi on yhdysvaltalaisen kirjailijan Nicholas Sparksin esikoisteos, joka julkaistiin vuonna 1996. Kirjaan perustuva elokuva The Notebook – Rakkauden sivut, julkaistiin vuonna 2004. Kuuntele vain muistojasi on Sparksin ensimmäinen julkaistu ja kaiken kaikkiaan kolmas teos. Kahta sitä edeltänyttä romaania, The Passing ja The Royal Murders, ei ole koskaan julkaistu. Sparks kirjoitti Kuuntele vain muistojasi -romaania kuuden kuukauden ajan ennen kuin lähetti sen eteenpäin. Kirjallisuusagentti Theresa Park löysi käsikirjoituksen toimistonsa roskapinosta. Hän piti siitä ja tarjoutui edustamaan Sparksia. Lokakuussa 1995 Park sai käsikirjoituksesta $1 000 000 suuruisen ennakon Time Warner Book Groupilta ja romaani julkaistiin lokakuussa 1996. Kuuntele vain muistojasi oli New York Times:n bestseller- listalla heti ensimmäisellä julkaisuviikollaan ja vietti listalla kokonaisuudessaan yli vuoden. Sparks sai idean Kuuntele vain muistojasi -kirjaan vaimonsa isovanhempien tarinasta. He olivat olleet naimisissa kuusikymmentä vuotta, kun Sparks tapasi heidät. Sparks ihmetteli, kuinka paljon pari välitti toisistaan ja kirjoitti romaanin kuvaillakseen sellaista rakkautta. Tarinaa jatkaa Hääjuhla. Luokka:Yhdysvaltalaiset romaanit Luokka:Rakkausromaanit Luokka:Vuoden 1996 kirjat
Enni Rukajärvi

Enni Eriika Rukajärvi (s. 13. toukokuuta 1990 Kuusamo) on suomalainen lumilautailija. Hän on saavuttanut slopestylessa maailmanmestaruuden sekä kaksi olympiamitalia. Rukajärvi voitti nuorten maailmanmestaruuden slopestylessa ja big airissa 2010 sekä sai nuorten MM-pronssia big airissa 2008. Rukajärvestä tuli tammikuussa 2011 Espanjan La Molinassa slopestylen historian ensimmäinen maailmanmestari. Vuonna 2014 hän voitti slopestylen hopeaa Sotšin olympialaisissa. Vuonna 2016 hän saavutti WST-kiertueen maailmanmestaruuskilpailuissa kaksi MM-hopeaa, toisen slopestylesta ja toisen big airista. Vuoden 2017 MM-kilpailuissa hän saavutti hopeaa big airissa. Vuonna 2018 Rukajärvi voitti talviolympialaisissa slopestylen pronssia. Samalla hänestä tuli ensimmäinen suomalainen lumilautailija, joka on voittanut olympiamitalin kaksissa peräkkäisissä olympialaisissa. Samojen olympialaisten big airissa hän karsiutui, eikä päässyt loppukilpailuun. Hän sijoittui MM- kilpailujen slopestylessa kymmenenneksi 2019 ja neljänneksi 2021. Pekingin olympialaisissa 2022 hän oli slopestylessa seitsemäs. Rukajärvi sijoittui slopestylen maailmancupin kokonaiskilpailussa toiseksi kaudella 2012–2013 ja neljänneksi 2016–2017. Big airin cupissa hän on ollut kuudes kaudella 2019–2020. Hän on voittanut neljä maailmancupin osakilpailua. Rukajärvi saavutti kokonaisvoiton TTR-kiertueen naisten kilpailusarjassa kaudella 2009–2010. Hän on myös Suomen-mestari 2009 slopestylessä, halfpipessa ja lumilautakrossissa. Rukajärvi oli voitokas myös vuoden 2011 X Games -tapahtumassa Yhdysvaltain Aspenissa. Hän voitti slopestyle-kilpailun huippupistein 92,66. Vuonna 2012 Rukajärvi sijoittui kolmanneksi slopestylessa TTR-kiertueen MM-kilpailuissa. Rukajärvi kirjoitti ylioppilaaksi Sotkamon urheilulukiosta syksyllä 2009. Hän on kotoisin Kuusamon Rukajärven kylästä ja aloitti lautailun kymmenvuotiaana. Rukajärvi toimi pääosan esittäjän sijaisnäyttelijänä vuonna 2011 julkaistussa romanttisessa komediaelokuvassa Chalet Girl, jossa lumilautailu oli näkyvästi esillä. Rukajärvi toimi Suomen joukkueen lipunkantajana Sotšin olympialaisten avajaisseremoniassa. Rukajärvi palkittiin Suomen urheilugaalassa vuoden esikuvana vuonna 2017. Rukajärvi oli vuosina 2011, 2014 ja 2018 urheilutoimittajien valitsemana vuoden suomalainen lumilautailija. Vuonna 2016 Rukajärvi lopetti yhteistyönsä sponsori Red Bullin kanssa. Syyksi hän ilmoitti arvonsa. == Maailmancupin palkintosijat == Päivä Kilpailupaikka Maa Laji Sijoitus 16\. maaliskuuta 2013 Špindlerův Mlýn Slopestyle 1. 17\. joulukuuta 2016 Copper Big Air 2. 20\. tammikuuta 2017 Laax Slopestyle 1. 27\. tammikuuta 2017 Seiser Alm Slopestyle 1. 25\. marraskuuta 2017 Peking Big Air 3. 24\. elokuuta 2019 Cardrona Big Air 1. 20\. maaliskuuta 2021 Aspen Slopestyle 3. == Lähteet == == Aiheesta muualla == * * Enni Rukajärvi WSF:n tietokannassa (englanniksi) * Enni Rukajärven blogi Luokka:Suomalaiset lumilautailijat Luokka:Suomalaiset olympiamitalistit Luokka:Vuonna 1990 syntyneet Luokka:Elävät henkilöt Luokka:Seulonnan keskeiset artikkelit
Viesti mereltä

Viesti mereltä on yhdysvaltalaisen kirjailijan Nicholas Sparksin toinen romaani. Romaani kertoo surun jälkeisestä rakkaudesta, ja se sijoittuu 1990-luvun puolivälin Pohjois-Carolinaan Wilmingtoniin. Kirjaan perustuva samanniminen elokuva sai ensi-iltansa vuonna 1999, ja siinä näyttelivät pääosia Kevin Costner, Paul Newman ja Robin Wright Penn.http://www.nicholassparks.com/AboutNicholas.asp?PageID=1 Viesti mereltä julkaistiin keväällä 1998, ja se oli Yhdysvalloissa kovakantisten kirjojen bestseller-listalla seitsemän ja pehmeäkantisten bestseller-listalla viiden kuukauden ajan. == Lähteet == == Aiheesta muualla == * Kirjasampo.fi: Viesti mereltä Luokka: Vuoden 1998 kirjat Luokka: Yhdysvaltalaiset romaanit
Karl Hällström

Karl Theofron Hällström (13. toukokuuta 1860 Varkaus – 7. syyskuuta 1917 Helsinki)Hällström, A J: "Suomen Sukututkimusseuran Vuosikirja XXV". Suomalaisen Kirjallisuuden Seuran Kirjapainon Oy, 1941 oli suomalainen apteekkari, kuorojohtaja ja säveltäjä. ==Henkilöhistoria== Hällströmin vanhemmat olivat piirilääkäri Sanfrid Theofron Hällström ja Anna Katarina Lovisa Hällström. Hän oli naimisissa vuodesta 1893 Ester Elfvingin (1870–1950) kanssa, joka avioitui miehensä kuoleman jälkeen vuonna 1920 silloisen tasavallan presidentin K. J. Ståhlbergin kanssa. Hällström tuli ylioppilaaksi 1880 ja valmistui filosofian maisteriksi 1886, farmaseutiksi 1889 ja proviisoriksi 1892. Helsingin Musiikkiopistossa hän opiskeli 1883 ja teki opintomatkoja Keski-Eurooppaan ja Skandinaviaan 1890-luvulla ja 1900-luvun alussa. Hällström oli apteekkarina Forssassa 1896–1902 ja Viipurissa 1902–1910. Hän toimi useissa apteekkialan yhdistyksissä, mutta myös musiikkielämän eri järjestöissä. Apteekkarin työn ohessa hän harrasti kuorotoimintaa, pianonsoittoa sekä säveltämistä. Hän oli mukana perustamassa Ylioppilaskunnan Laulajia ja toimi kuoron johtajana 1883–84. Hällström oli myös Viipurin Lauluveikkojen johtaja 1905–1907 sekä Viipurin Musiikinystävien, Helsingin Musiikkiopiston ja Suomalaisen Oopperan johtokuntien jäsen. ==Taiteellinen tuotanto== Hällström sävelsi noin 20 yksin- ja kuorolaulua ja laati kansanlaulusovituksia. ==Lähteet== Luokka:Suomalaiset taidemusiikin säveltäjät Luokka:Suomalaiset kuoronjohtajat Luokka:Suomalaiset sovittajat Luokka:Suomalaiset apteekkarit Luokka:Vuonna 1860 syntyneet Luokka:Vuonna 1917 kuolleet
Hääjuhla (romaani)

Hääjuhla on yhdysvaltalaisen kirjailijan Nicholas Sparksin kahdeksas romaani. Se julkaistiin 2003 Sparksin esikoisteoksen Kuuntele vain muistojasi jatko- osana.http://www.nicholassparks.com/AboutNicholas.asp?PageID=1 Hääjuhla oli bestseller-listalla viiden kuukauden ajan. Hääjuhla kertoo pariskunnasta, joka juhlistaa 30-vuotista avioliittoaan. Kirja seuraa Noahin ja Allien tyttären Janen ja hänen aviomiehensä Wilsonin elämää. == Lähteet == Luokka:Yhdysvaltalaiset romaanit Luokka:Vuoden 2003 kirjat Luokka:Rakkausromaanit
Aleksandr Bek

Aleksandr Alfredovitš Bek (, 3. tammikuuta 1903 (J: 21. joulukuuta 1902) Saratov – 2. marraskuuta 1972 Moskova) oli venäläinen neuvostokirjailija. Aleksandr Bek syntyi sotilaslääkärin perheeseen. Vuonna 1919 hän liittyi vapaaehtoisena puna-armeijaan ja työskenteli sittemmin lehtimiehenä. Toisen maailmansodan aikana hän toimi sotakirjeenvaihtajana. Bekin tuotannon keskeisiä aiheita ovat metalliteollisuus ja toinen maailmansota. Hänen ensimmäinen pienoisromaaninsa (1934) kertoo metallurgi Mihail Kurakosta. Kirjailijan teki tunnetuksi Moskovan puolustustaisteluja tuoreeltaan kuvannut pienoisromaani ”Volokolamskin valtatie” (Volokolamskoje šosse, 1943–1944). Sodan jälkeen hän palasi jälleen teollisuusaiheisiin. Sotateemaa jatkoivat vuonna 1960 ilmestyneet pienoisromaanit Neskolko dnei (”Muutamia päiviä”) ja ”Kenraali Panfilovin reservi” (Rezerv generala Panfilova). Vuonna 1965 valmistuneen romaanin ”Uskollisuuden mitta” (Novoje naznatšenije) päähenkilön taustalla on Stalinin ajan metalliteollisuusministeri Ivan Tevosjan. Se ilmestyi Saksassa vuonna 1972, mutta Neuvostoliitossa vasta vuonna 1986. ==Suomennettuja teoksia== ;Nimellä Aleksander Bek * Volokolamskin valtatie. Suom. Aarre Lehto. Helsinki: Kansankulttuuri, 1946. (2. painos 1962, 3. painos 1975.) * Kenraali Panfilovin reservi. Suom. Juhani Konkka. Helsinki: Kansankulttuuri, 1961. * Uskollisuuden mitta. Suom. saksannoksesta Tampereen kieli-instituutin kääntäjäryhmä. Helsinki: Kirjayhtymä, 1973. ==Lähteet== ==Aiheesta muualla== * Kratkaja literaturnaja entsiklopedija: Aleksandr Bek Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1903 syntyneet Luokka:Vuonna 1972 kuolleet
Valinta (Nicholas Sparksin romaani)

Valinta on yhdysvaltalaisen kirjailijan, Nicholas Sparksin, kolmastoista romaani. Se julkaistiin Yhdysvalloissa syyskuussa 2007 ja Suomessa vuonna 2009. Sparks aloitti kirjan kirjoittamisen alkuvuodesta 2007 ja hän kertoo halunneensa palata siinä Kuuntele vain muistojasi -romaanin rakennelmaan.http://www.nicholassparks.com/AboutNicholas.asp?PageID=1 == Lähteet == Luokka: Vuoden 2009 kirjat Luokka:Rakkausromaanit
Nikolai Nosov

Nikolai Nikolajevitš Nosov (; 23. marraskuuta (J: 10. marraskuuta) 1908 Kiova – 26. heinäkuuta 1976 Moskova) oli venäläinen lastenkirjailija. Nikolai Nosov syntyi näyttelijäperheeseen. Hän opiskeli Kiovan taideinstituutissa ja valmistui Moskovan elokuvainstituutista. Vuosina 1932–1951 hän työskenteli animaatio- ja opetuselokuvien ohjaajana. Vuodesta 1938 lähtien hän kirjoitti lapsille tarkoitettuja kertomuksia. Nosovin ensimmäinen kertomuskokoelma Tuk- tuk-tuk! (”Kop-kop-kop!”) ilmestyi vuonna 1945. Sitä seurasivat kirjat ”Hauskoja kertomuksia” (Vesjolyje rasskazy, 1947), ”Iloinen pikku perhe” (Vesjolaja semeika, 1949) ja ”Kolja Sinitsynin päiväkirja” (Dnevnik Koli Sinitsyna, 1950). Pienoisromaani ”Viktor Malejev koulussa ja kotona” (Vitja Malejev v škole i doma, 1951) sai Stalin-palkinnon vuonna 1952. Teosten sankari on yleensä 11–12-vuotias poika. Ne ovat täynnä toimintaa ja hauskoja tilanteita. Vuonna 1954 ilmestynyt ”Tietämättömän ja hänen kumppaniensa seikkailut” (Prikljutšenija Neznaiki i jego druzei) kertoo satukaupungissa asuvista pienistä mielikuvitusolennoista. Sen jatko-osia ovat Neznaika v solnetšnom gorode (”Tietämätön aurinkokaupungissa”, 1958) ja Neznaika na Lune (”Tietämätön kuussa”, 1965). Suosittu trilogia sai Venäjän SFNT:n valtionpalkinnon vuonna 1969. Nosov on laatinut kertomuksiensa pohjalta lukuisia lastennäytelmiä. Niistä on tehty myös elokuvia. Kirjailijan muistelmateos Taina na dne kolodtsa (”Salaisuus kaivon pohjalla”) ilmestyi hänen kuolemansa jälkeen. ==Suomennettuja teoksia== * Iloinen pieni perhe. Suom. Taina Höglund. Petroskoi: Karjalais-suomalaisen SNT:n valtion kustannusliike, 1954. * Viktor Malejev koulussa ja kotona. Suom. U. Ruhanen. Petroskoi: Karjalais-suomalaisen SNT:n valtion kustannusliike, 1954. * Hauskoja kertomuksia. Suom. T. Höglund. Petroskoi: Karjalais-suomalaisen SNT:n valtion kustannusliike, 1955. * Kolja Sinitsynin päiväkirja. Suom. Taina Höglund. Petroskoi: Karjalais-suomalaisen SNT:n valtion kustannusliike, 1955. * Ratto. Suom. Salme Peterzens. Petroskoi: Karjalais-suomalaisen SNT:n valtion kustannusliike, 1956. * Tietämättömän ja hänen kumppaniensa seikkailut. Suom. V. Taipale. Petroskoi: Karjalan ASNT:n valtion kustannusliike, 1957. * Kaskuveikot. Suom. S. Peterzens. Leningrad: Kustannusliike Edistys, 1960. * Elävä hattu. Suom. Ulla-Liisa Heino. Moskova: Raduga, 1985. ==Lähteet== ==Aiheesta muualla== * Kratkaja literaturnaja entsiklopedija: Nikolai Nosov * Nikolai Nosovin teoksia Lib.ru -sivustolla Luokka:Neuvostoliittolaiset kirjailijat Luokka:Venäläiset lasten- ja nuortenkirjailijat Luokka:Vuonna 1908 syntyneet Luokka:Vuonna 1976 kuolleet
E1P

E1P () oli yhdysvaltalainen CubeSat-pikosatelliitti, jonka laukaisu epäonnistui 4. maaliskuuta 2011 Taurus-kantoraketin lisähyötykuormana. http://space.skyrocket.de/doc_sdat/e1p.htm Sen rakensi Montana Space Grant Consortium, lähinnä Montana osavaltionyliopiston Space Science and Engineering Laboratory. Satelliitti imitoi Yhdysvaltain ensimmäistä satellittia, Explorer 1:tä. Siinä on jopa professori James Van Allenin lahjoittama Geiger-anturi. E1P:ssä on ohjelmistopohjainen radio. ==Lähteet== ==Aiheesta muualla== * Montanan osavaltionyliopiston E1P-sivu Luokka:CubeSat-satelliitit
Tokio (sarjakuva)

Tokio () on vuonna 2006 ilmestynyt Piko ja Fantasio -sarjan albumi. Sarjakuvan on käsikirjoittanut Jean-David Morvan ja piirtänyt José-Luis Munuera. == Lähteet == == Aiheesta muualla == * Wade Koivurinne: Piko ja Fantasio Japanissa. Kvaak.fi 14.4.2007. Luokka:Piko ja Fantasio -sarjakuva-albumit Luokka:Vuoden 2006 kirjat
Hans Robert Hiegel

Hans Robert Hiegel on saksalainen arkkitehti. ==Merkittäviä töitä== * Lastentarha, Baden-Baden * Pilvenpiirtäjä Campanile, Frankfurt * Matthew kirkko, Karlsruhe ==Aiheesta muualla== * Viralliset kotisivut Luokka:Saksalaiset arkkitehdit
Kross

Kross on muun muassa seuraavien henkilöiden sukunimi: * David Kross (s. 1990), saksalainen näyttelijä * Eerik-Niiles Kross (s. 1967), virolainen diplomaatti, turvallisuusalan asiantuntija ja yrittäjä * Ellen Kross, Ellen Niit (1928–2016), virolainen kirjailija * Jaan Kross (1920–2007), virolainen kirjailija * Kayden Kross (s. 1985), yhdysvaltalainen pornonäyttelijä. ==Muuta== * Kris Kross, yhdysvaltalainen rap-duo * Kris Kross Amsterdam, alankomaalainen DJ-tuottajakolmikko
Alutorit

Alutorit ovat Kamtšatkan alueella Venäjällä elävä etninen ryhmä. Heidät luokitellaan joskus korjakkien alaryhmäksi. Alutorien alkuperäinen kieli on alutor, jota puhuu nykyisin 40 henkilöä. Alutoreja ei luokitella omaksi kansakseen virallisissa tilastoissa, mutta heitä arvioidaan olevan 2 000–3 000\. == Historia == Alutorit joutuivat muiden alueensa kansojen mukaan Venäjän vallan alle 1700-luvun aikana. Heidän mailleen alkoi 1800-luvulla tulla lähetyssaarnaajia, jotka käännyttivät paikalliset ortodoksisuuteen. Lähetyssaarnaajia seurasivat venäläiset kauppiaat. Neuvostoliiton myötä perustettiin Korjakkien kansallinen piirikunta vuonna 1930, johon myös alutorien alueet kuuluivat. Kolektivisoinnin myötä alutorit pakotettiin asettumaan aloilleen. Tänä aikana alutorit omaksuivat muun muassa venäläistyylisen vaatetuksen ja tavat. Myös koulujärjestelmä sulautti heitä venäläisiin. Nykyisin alutorin kieltä ja vanhoja tapoja pidetään vanhanaikaisina. == Kulttuuri == Alutorit yhdistivät korjakkien harjoittamaan pienimuotoiseen poronhoitoon merellä metsästyksen ja kalastuksen. Kesäisin kalojen kutuaikana suuri osa alutoreista muutti jokien suille jättäen porot nuorien paimenten huolehdittavaksi.Fitzhugh ja Crowell 1988, s. 31 Alutoreilla oli monia legendoja, jotka keskittyivät tarinoihin sodankäyntiin naapurikansojen kanssa. Tarinoiden sankarit kuvattiin usein puoliksi eläimiksi.Fitzhugh ja Crowell 1988, s. 33 == Lähteet == * === Viitteet === Luokka:Venäjän kaukoidän etniset ryhmät Luokka:Arktisen alueen alkuperäiskansat
Sepelmetsäpöllö

Sepelmetsäpöllö (Ciccaba nigrolineata eli Strix nigrolineata) on metsäpöllöjen sukuun kuuluva lintulaji. Sitä tavataan Belizessä, Kolumbiassa, Costa Ricassa, Ecuadorissa, El Salvadorissa, Guatemalassa, Hondurasissa, Meksikossa, Nicaraguassa, Panamassa, Perussa ja Venezuelassa. Sen luontaista elinaluetta ovat subtrooppiset ja trooppiset kuivat metsät, subtrooppiset ja trooppiset kosteat alavat metsät sekä subtrooppiset ja trooppiset kosteat vuoristometsät sekä viljelmät ja puutarhat. ==Lähteet== Luokka:Metsäpöllöt